Peningaþvætti

Aðferðir til peningaþvættis
Eftirfarandi er listi yfir birtingamyndir peningaþvættis í fasteignaviðskiptum samkvæmt OECD og fleiri stofnunum
1. Margbrotin og flókin lán eða lánaviðskipti (notað sem yfirvarp til að þvætta peninga, endurgreiðsla þeirra getur verið notuð til að blanda ólöglegum og löglegum fjármunum, svörtum og löglegum peningum).
2. Hagræðing á verðmati fasteignar (van- eða ofmat á verði og að selja eigninar á hærra verði en þær voru keyptar á). Er seljandi að selja eignina fyrir mun lægra verð en fasteignamat gerir ráð fyrir? Virðist seljanda vera meira eða minna sama um að reyna að græða á sölunni?
3. Notkun reiðufjár. Kaupandi borgar með reiðufé. Kaupandi greiðir með eigið fé án þess að það passi við tekjur hans.
4. Ráðabrugg með veðsetningu á fasteign
5. Viðskiptavinurinn leitar til þriðja aðila (seljanda og kaupanda) til að fela raunverulegt eignarhald sitt. Skrá vin, ættingja, viðskiptafélaga eða lögmann sem eiganda eignarinnar.
6. Óvanalegar tekjur (engar tekjur, eða ósamræmi í tekjum og lifnaðarháttum) óvanaleg aukning í tekjum, óvanaleg eignamyndun, óvanaleg skuldsetning (eins og veð þar sem ekki er tekið fram hver lánar eða fær lánað).
7. Notkun skálkaskjóls, skúffufyrirtækis, sjóða eða fyrirtækjaskipulags til að fela eignarhald.
8. Endur- eða uppbygging fasteigna með ólöglegu fjármagni sem eykur verðgildi eignarinnar sem er svo seld á hærra verði.
9. Eignin er seld skömmu eftir að hún er keypt.
10. Landfræðileg áhætta. Kemur féð erlendis frá? Býr kaupandinn langt í burtu frá eigninni sem hann er að kaupa?
11. Kaupandi kaupir eignina án þess að skoða hana fyrst eða virðist mjög áhugalaus um eignina.